**Národná rada Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **VII. volebné obdobie**

Číslo: CRD – 788/2018

**923a**

# S p o l o č n á s p r á v a

výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady Slovenskej republiky s Protokolom, ktorým sa mení článok 50 písmeno a) Dohovoru o medzinárodnom civilnom letectve **(tlač 923)**

**I.**

Predseda Národnej rady Slovenskej republiky rozhodnutím č. 984 z 20. apríla 2018 pridelil návrh na prerokovanie:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodárske záležitosti.

Za gestorský výbor určil Výbor Národnej rady Slovenskej republiky pre hospodárske záležitosti.

**II.**

Ústavnoprávny výbor Národnej rady Slovenskej republiky o návrhu rokoval 2. mája 2018 a prijal uznesenie č. 362. Výbor Národnej rady Slovenskej republiky pre hospodárske záležitosti o návrhu rokoval 3. mája 2018 a prijal uznesenie č. 238. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky **vysloviť súhlas** s Protokolom, ktorým sa mení článok 50 písmeno a) Dohovoru o medzinárodnom civilnom letectve a rozhodnúť, že ide o **medzinárodnú zmluvu podľa čl. 7 ods. 5** Ústavy Slovenskej republiky, ktorá má prednosť pred zákonmi.

**III.**

Gestorský výbor odporúča Národnej rade Slovenskej republiky

podľa čl. 86 písm. d) Ústavy Slovenskej republiky

**vysloviť súhlas**

s Protokolom, ktorým sa mení článok 50 písmeno a) Dohovoru o medzinárodnom civilnom letectve a

**rozhodnúť,**

že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.

Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky s Protokolom, ktorým sa mení článok 50 písmeno a) Dohovoru o medzinárodnom civilnom letectve **(tlač 923a)**, vrátane návrhu uznesenia Národnej rady Slovenskej republiky, bola schválená uznesením gestorského výboru č. 250 z 9. mája 2018.

Týmto uznesením výbor zároveň poveril spoločného spravodajcu Rastislava Holúbeka, aby informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky.

Bratislava 9. mája 2018

Jana **K i š š o v á,** v.r.

predsedníčka Výboru NR SR

pre hospodárske záležitosti

Príloha k spoločnej správe výborov

(tlač **923a**)

### N á v r h

číslo............

Uznesenie

Národnej rady Slovenskej republiky

z ............

k návrhu na vyslovenie súhlasu Národnej rady Slovenskej republiky s Protokolom, ktorým sa mení článok 50 písmeno a) Dohovoru o medzinárodnom civilnom letectve **(tlač 923)**

Národná rada Slovenskej republiky

podľa čl. 86 písmena d) Ústavy Slovenskej republiky

1. **vyslovuje súhlas**

s Protokolom, ktorým sa mení článok 50 písmeno a) Dohovoru o medzinárodnom civilnom letectve a

1. **rozhodla, že**

ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi.